ভেবে দেখুন সেই তখনও মানুষ চাইত, তার অনুভুতি, অবস্থা এবং অবস্থান প্রিয় মানুষ, বন্ধু-বান্ধব, আত্মীয়-স্বজনদেরকে জানাতে। যেহেতু মানুষ সামাজিক জীব। তাই এই চাওয়াটা মানুষের ন্যায্য অধিকার। যাহোক প্রযুক্তির অতোটা উন্নয়ন তখনও হয়নি বলে হয়তবা তখনকার মানুষ তাৎক্ষনিক জানাতে পারতেন না। তবে দেরী হলেও জানানোর কোন না কোন উপায় কিন্তু তারা ঠিকই বের করে নিয়েছিলেন। যারা কাছাকাছি অবস্থান করতেন তদের সাথে গল্পের ছলে। আর যাদের অবস্থান দূরে তাদের কাছে চিঠি লিখে অনুভুতি প্রকাশ করতেন এবং তথ্য পাঠাতেন।